section_heading: Povijest
paragraph_text: Festival postoji od 2000. godine. Prijedlog pokretanja festivala iznio je subotički liječnik dr Marko Sente 2000. godine. Te godine osnovan je i Inicijativni odbor Festivala u sastavu prof. Vojislav Temunović, Antuš Gabrić i Miroslav Kujundžić. 2001. godine inicijativni odbor preinačen je u Organizacijski odbor, a te godine je održan i I. Festival bunjevački pisama. Od 2006. godine festivalski orkestar ima standardnu postavu mladih tamburaša učenika glazbene škole u Subotici i polaznika škole tambure u udruzi. Na festivalu prati soliste pjevače na festivalu. Pod okriljem HKC Bunjevačko kolo festival je bio organiziran do 2009. godine. Od 2010. organizira ga Hrvatska glazbena udruga Festival bunjevački pisama. Isprve je mjesto održavanja bio Hrvatski kulturni centar Bunjevačko kolo u Subotici, zatim Sportska dvorana Srednje tehničke škole Ivan Sarić. Svaki je festival imao petnaestak sudionika iz Subotice, mjesta iz okolice i Sombora, kao i iz Republike Hrvatske. Snima se izvedene kompozicije tijekom festivalskog programa i zatim se izdaju na nosaču zvuka (CD). Festival bunjevački' pisama uvršten je u kalendar Kulturnih manifestacija u Vojvodini.